OpenLLM-France/wikimedia huggingface dataset:
# Anaïs Franquesa i Griso

Anaïs Franquesa i Griso (Vilafranca del Penedès, 1983) és una advocada penalista catalana especialitzada en drets humans, moviments socials i dret internacional humanitari. És també codirectora del Centre Irídia des d'on ha criticat el model policíac dels Mossos d'Esquadra perquè du a situacions d'impunitat real en mancar «mecanismes de control i fiscalització quan hi ha actuacions desproporcionades».

## Trajectòria

Franquesa és l'advocada de Roger Español i dotze ferits més en la causa contra els agents de la policia espanyola denunciats per la violència desproporcionada de l'1-O a Barcelona. A més, ha estat promotora i portaveu d'International Trial Watch, la plataforma d'observadors internacionals del judici al procés independentista català.
En la seva tasca professional, ha alertat de la limitació del dret a la protesta derivada de la reforma del Codi penal espanyol coneguda com a «Llei mordassa» que avala la «detenció arbitrària i la presó provisional», considerant-ho «una reducció de l'espai i els drets de la societat civil». També ha denunciat la desproporció de l'Operació Judes i la inconsistència de la investigació judicial que la sosté.
| « | Es creen tipus penals que no existien per a criminalitzar accions pacífiques com les de la PAH, o s'amplia el delicte de desordres públics i s'augmenten les penes. I els delictes d'opinió, injúries a la corona, enaltiment del terrorisme… Efectivament, l'estat feia temps que es preparava. Va haver-hi una crisi l'any 2008 i els moviments de protesta que van generar-se, com el 15-M, van rebre com a resposta les restriccions. L'estat veu la societat civil que protesta com una amenaça, no com una oportunitat per a la consolidació de la democràcia. | » |
| — Anaïs Franquesa |||

## Referències

* ↑ «Anaïs Franquesa, porta a terme una investigació sobre el conflicte d'Iraq». IDHC, 15-11-2006. [Consulta: 28 setembre 2020].
* ↑ «Anaïs Franquesa, advocada penalista especialitzada en drets humans i moviments socials». CCMA, 08-01-2019.
* ↑ Graells Font, Roger. «Quan fem servir l'ordre públic, hem fracassat». Vilaweb, 04-03-2021. [Consulta: 13 març 2021].
* ↑ Bassas, Antoni. «Un informe dels Mossos avala la identificació de l'escopeter que va ferir Roger Español a l'ull l'1-O». Ara, 04-02-2020. [Consulta: 28 setembre 2020].
* ↑ «Les advocades Eva Pous i Anaïs Franquesa, al "FAQS"». TV3, 05-10-2019. [Consulta: 28 setembre 2020].
* ↑ «Els comandaments desmenteixen el relat de Pérez de los Cobos». Catalunya Ràdio, 10-12-2019. [Consulta: 28 setembre 2020].
* 1 2 Graells Font, Roger. «La fiscalia actua amb connivència amb la policia espanyola». Vilaweb, 30-08-2019. [Consulta: 28 setembre 2020].
* ↑ «És clarament una detenció preventiva». TV3, 24-09-2019. [Consulta: 28 setembre 2020].

## Enllaços externs

* Anaïs Franquesa: "A la presó el que hi ha és gent pobra" (Betevé, 2022)
# Cascades Kitsiputous

Kitsiputous (en sami septentrional, Gihcigorži), són unes cascades situada a Enontekiö, i constitueixen una de les cascades més altes de Finlàndia. És part de la Reserva natural de Malla (Mallan luonnonpuisto). L'alçada total de les cascades és d'uns 118 metres, la més alta és de 29 metres.
Les cascades es troben al llarg del camí que condueix al punt fronterer de tres països (límits entre Finlàndia, Suècia i Noruega, anomenat Treriksröset). Les cascades es converteixen en cascades de gel durant l'hivern.

## Referències

* ↑ Cascades Kitsiputous a Suomen Vesiputoukset (finès)

## Vegeu també

* Llista de cascades
# Synaptura villosa

Synaptura villosa és un peix teleosti de la família dels soleids i de l'ordre dels pleuronectiformes.

## Distribució geogràfica

Es troba a les costes centrals del sud de Nova Guinea.

## Referències

* ↑ The Taxonomicon (anglès)
* ↑ FishBase (anglès)
# Chris Farley

Christopher Crosby "Chris" Farley (Madison, Wisconsin, Estats Units, 15 de febrer de 1964 – Chicago, Illinois, 18 de desembre de 1997) fou un comediant i actor estatunidenc.

## Referències

* ↑ «Chris Farley». Encyclopaedia Britannica [Consulta: 21 desembre 2018].
# Defensa Keres

La Defensa Keres (també coneguda com a Defensa Kangaroo o Defensa Franco-Índia) és una obertura d'escacs que comença amb els moviments:
    1. d4 e6
    2. c4 Ab4+
L'Obertura pren el nom en honor del Gran Mestre d'escacs Paul Keres.

## Història

Aquesta obertura és coneguda des dels anys 1840 i va ser jugada per Henry Thomas Buckle a la quarta partida d'un encontre amb Johann Löwenthal a Londres el 1851. La resposta més comuna avui, 3.Ad2, va ser recomanada per Howard Staunton.

## Anàlisi

Les blanques poden respondre amb 3.Cc3, 3.Cd2, o 3.Ad2. La partida transposa sovint a una defensa Nimzo-Índia, una defensa Holandesa, un gambit de dama refusat, una defensa anglesa, o una defensa Bogo-Índia. 3.Cc3 és probable que transposi a una d'aquestes obertures: 3...Cf6 (Nimzo-Índia), 3...f5 (Holandesa; Korn comenta 3...Axc3+ 4.bxc3 f5!, jugat per Buckle) 3...d5 (una forma inusual del gambit de dama declinat), o 3...b6 (Anglesa). Les negres tenen les mateixes opcions després de 3.Cd2, excepció de si 3...Cf6 4.Cf3 estem en una Defensa Bogo-Índia.
Després de 3.Ad2, les negres poden continuar amb 3...Axd2+ dins una línia de la defensa Bogo-Índia, i 3...a5 també normalment transposarà a una Bogo-Ïndia quan les blanques juguin Cf3. O les negres poden deixar que les blanques juguin e4 amb: 3...De7 4.e4 d5 (les negres varen obtenir una bona partida a Llanos–Hoffman (San Luis Clarin, 1995) amb 4...Cf6 5.a3 Axd2+ 6.Cxd2 d6 7.Ad3 e5 8.d5 0-0) 5.Axb4 (5.e5 Timman–Spraggett, Montpellier 1985) Dxb4+ 6.Ad2! Axd2+ (si 6...Cc6 aleshores 7.Cc3!) 7.Cxd2 amb lleugera avantatge per les blanques.

## Vegeu també

* Llista d'obertures d'escacs
* Llista d'obertures d'escacs amb nom de persona

## Referències

* ↑ Hooper, Whyld (1987)
* ↑ Löwenthal vs. Buckle, London 1851 Chessgames.com
* ↑ Korn, Walter. «Queen's Pawn Games». A: Modern Chess Openings. 12a ed.. David McKay Company, Inc, 1982, p. 312. ISBN 0-679-13500-6.
* ↑ Schiller (1998), p. 227
* ↑ Timman vs. Spraggett, Montpellier 1985 Chessgames.com
* ↑ Matanović 1996 (Vol A), p. 295, note 73
* ↑ Kasparov, Gary; Keene, Raymond. Batsford Chess Openings. American Chess Promotions, 1982, p. 47. ISBN 0-7134-2112-6.

## Bibliografia

* Benjamin, Joel; Schiller, Eric. Unorthodox Openings. Macmillan Publishing Company, 1987, p. 68–69. ISBN 0-02-016590-0.
* Schiller, Eric. Unorthodox Chess Openings. Cardoza Publishing, 1998, p. 227–28. ISBN 0-940685-73-6.
* Hooper, David; Whyld, Kenneth. The Oxford Companion to Chess. Oxford University Press, 1987, p. 164. ISBN 0-19-281986-0.
* Enciclopèdia d'Obertures d'Escacs. Vol A. 2a edició. Chess Informant, 1996.

## Enllaços externs

* Chess Opening Explorer Chessgames.com
# Escoles municipals (Argentona)

Les Escoles municipals és una obra d'Argentona (Maresme) inclosa a l'Inventari del Patrimoni Arquitectònic de Catalunya.

## Descripció

És un edifici de tres cossos. Del cos central, amb planta baixa i pis, en sobresurt una estructura més avançada amb teulada a dues aigües i escalinates frontal i laterals d'accés al porxo d'entrada. Els cossos laterals són d'una sola planta. El semisoterrani de la façana principal es transforma en planta baixa a la part posterior, pati, aprofitant el desnivell del terreny.
Les Escoles Municipals d'Argentona foren inaugurades l'any 1932 pel president de la Generalitat de Catalunya, Francesc Macià. La utilització actual de l'edifici segueix sent d'escola.

## Referències

* 1 2 «Escoles municipals». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 30 novembre 2016].
# Andries van Bochoven

Andries van Bochove (Utrecht, setembre de 1609-2 de desembre 1634) fou un pintor barroc neerlandès.

## Biografia

Fill de Rutger van Bochoven, un pròsper negociant d'Utrecht, i de la seva primera esposa. En el curs 1624-1625 se li troba registrat com aprenent de Joachim Wtewael. Va morir prematurament el 2 de desembre de 1634, a conseqüència d'una epidèmia de pesta.
Bochoven és conegut per un parell de bodegons de cuina datats el 1628 i 1632 i, especialment, pel retrat que va deixar de si mateix en companyia de la seva família: el seu pare, Rutger, a l'esquerra, assegut a la taula amb un exemplar de la Bíblia a les mans, en el qual es llegeix la paraula Profecien, la seva segona esposa en l'extrem oposat amb els seus quatre fills menors; les tres germanes majors darrere de la taula, amb petits llibres a les mans, que poguessin ser exemplars dels Salms i, després d'elles, en peus, el germà major i el pintor, amb la paleta i els pinzells, tots vestits de negre i colls blancs emmidonats, excepte els dos menors, tot conforme als costums de les famílies protestants acomodades i pietoses, de les quals aquest retrat grupal, ara propietat del Centraal Museum d'Utrecht, és testimoniatge eloqüent.

## Referències

* ↑ Meyere, Jos de, y Luna, Juan J., p. 103.
* ↑ Meyere, Jos de, y Luna, Juan J., p. 104.
* ↑ Información de l'obra del Centraal Museum

## Bibliografia

* Meyere, Jos de y Luna, Juan J., La pintura holandesa del Siglo de Oro. La escuela de Utrecht, Madrid, Bilbao, Barcelona: BBV, 1992-1993, ISBN 84-86022-68-1

## Enllaços externs

* Andries van Bochoven a RKD.
# Microfiltració

El procés de separació conegut com a microfiltració utilitza membranes amb porus de grandària específica per a extreure partícules i microorganismes d'un fluid. Aquest procés funciona a través de l'exclusió per grandària: les partícules i microorganismes més grans que els porus de la membrana es mantenen retinguts, mentre que les molècules i el líquid més petits passen a través de la membrana. Les membranes de microfiltració generalment tenen porus de 0.1 a 10 micròmetres, la qual cosa permet la separació eficient de sòlids en suspensió, bacteris i alguns virus.
Per a realitzar la microfiltració, s'aplica una pressió moderada sobre el fluid, fent que aquesta passi a través de la membrana. A diferència d'altres processos de filtració per membrana, opera a baixes pressions, típicament entre 1 i 3 bar, fet que redueix el consum energètic i els costos operatius. Les membranes poden estar disposades en configuracions variades, com a plaques planes, tubulars, espirals o capil·lars, adaptant-se a diferents necessitats i dissenys de sistemes.

## Què és una membrana?

Una membrana és una barrera semipermeable que permet la separació de substàncies segons la seva grandària, forma o càrrega elèctrica. Es tracta d'una estructura fina feta bàsicament de polímers, ceràmica, fibres i substrats porosos metàl·lics. Les membranes tenen diferents grandàries de porus, la qual cosa determina quines partícules poden passar a través d'elles.

## Aplicacions de la microfiltració

La microfiltració té aplicacions en diverses indústries:
* Tractament d'Aigua i Aigües Residuals: Remou sòlids en suspensió, bacteris i alguns virus, millorant la qualitat de l'aigua per a consum humà i industrial.
* Indústria Alimentària i de Begudes: Elimina contaminants microbians, assegurant la seguretat i prolongant la vida útil de productes com a llet, vi i cervesa sense afectar les seves propietats.
* Biotecnologia i Farmacèutica: S'utilitza per a la clarificació i esterilització de solucions biològiques i productes sensibles a la calor.
* Processos Industrials: Ajuda en la recuperació i reutilització de productes, tractament d'emulsions i clarificació de fluids de procés.

## Bibliografia

* "Membrane Technology and Applications", Autor: Richard W. Baker
* "Principles of Membrane Technology" Autors: Klaas van't Riet, i Johannes T. F. Keurentjes
* "Microfiltration and Ultrafiltration: Principles and Applications" Autors: Zeman i Zydney
* "Handbook of Industrial Membrane Technology" editat per Mark C. Porter
# Synapturanus rabus

Synapturanus rabus és una espècie de granota que viu a Colòmbia, Equador i, possiblement també, al Brasil i el Perú.
Està amenaçada d'extinció per la pèrdua del seu hàbitat natural.

## Referències

* Castro, F., Herrera, M.I., Coloma, L.A., Ron, S., Rueda, J.V., Bolívar, W., Estupinan, R.A. & Almandáriz, A. 2004. Synapturanus rabus. Llista Vermella d'Espècies Amenaçades de la UICN 2006. Consulta: 28 d'abril del 2008.
# Chromis mirationis

Chromis mirationis és una espècie de peix de la família dels pomacèntrids i de l'ordre dels perciformes.

## Morfologia

Els mascles poden assolir els 11 cm de longitud total.

## Distribució geogràfica

Es troba al Japó i Taiwan.

## Referències

* ↑ BioLib
* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Damascus (Geòrgia)

Damascus és una població dels Estats Units a l'estat de Geòrgia. Segons el cens del 2000 tenia 277 habitants.

## Demografia

Segons el cens del 2000, Damascus tenia 277 habitants, 100 habitatges, i 74 famílies. La densitat de població era de 60,8 habitants per km².
Dels 100 habitatges en un 31% hi vivien nens de menys de 18 anys, en un 41% hi vivien parelles casades, en un 24% dones solteres, i en un 26% no eren unitats familiars. En el 19% dels habitatges hi vivien persones soles el 12% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,77 i el nombre mitjà de persones que vivien en cada família era de 3,16.
Per edats la població es repartia de la següent manera: un 30,3% tenia menys de 18 anys, un 8,3% entre 18 i 24, un 27,8% entre 25 i 44, un 21,7% de 45 a 60 i un 11,9% 65 anys o més.
L'edat mediana era de 34 anys. Per cada 100 dones de 18 o més anys hi havia 87,4 homes.
La renda mediana per habitatge era de 28.333 $ i la renda mediana per família de 19.318 $. Els homes tenien una renda mediana de 31.500 $ mentre que les dones 19.286 $. La renda per capita de la població era de 12.583 $. Entorn del 31,4% de les famílies i el 23,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Damascus». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 3 agost 2010].
* ↑ «Geographic Comparison Table- Damascus». American Fact Finder. Oficina del Cens dels Estats Units, 12-01-2010.
# Escoles municipals (Ulldecona)

Les Escoles municipals és una escola pública d'Ulldecona (Montsià). L'edifici és una obra noucentista protegida com a Bé Cultural d'Interès Local.

## Edifici

Edifici de cos únic rectangular, amb els extrems sobresortints, envoltat per una cerca dintre la qual s'ha construïts actualment un segon edifici destinat a aulari. Consta de dos pisos amb grans finestrals allindats en el primer pis i d'arc de mig punt en el segon. La porta d'accés es troba en el sector sud. El mur és de maçoneria arrebossada a l'exterior, amb emmarcament d'obertures i cornisa superior d'obra de maó vista. Tot i que l'interior ha estat reformat, conserva la típica distribució d'aules grans, a vegades dividides amb envans. La teulada és de quatre vessants amb teula àrab sobre xebrons de fusta.
La construcció de l'edifici es va aprovar amb la Dictadura de Primo de Rivera, inaugurant-la en els anys de la segona República, venint a fer la inauguració el llavors ministre d'Ensenyament Marcel·lí Domingo.

## Referències

* 1 2 «Escoles municipals». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 28 febrer 2019].
# Antoni III del Congo

Antonio III Afonso (m. 11 de juliol de 1957) va ser manikongo titular del regne del Congo del 1955 al 1957. Assolí el títol el 16 d'agost de 1955 després de la mort del seu predecessor Pedro VIII Afonso. Hi va ser nomenat per l'administració portuguesa malgrat les pretensions de Dom Manuel Kidita, nebot d'un Manikongo precedent Manuel Kidita (1912-1915).
A la seva mort l'11 de juliol de 1957 va esclatar una última querella de successió, i degut a la falta d'acord entre els pretendents, la regència fou confiada a la vídua del rei, Isabel Maria da Gama, qui la va exercir fins al 9 de setembre de 1962 quan va cedir el tron al fill del rei anterior, Pedro IX Afonso.

## Referències

* ↑ (anglès) Inge Brinkman « War and Identity in Angola » dans Camille Goirard Lusotopie 2003: Violences et contrôle de la violence au Brésil, en Afrique et à Goa, Karthala p. 201.
* ↑ On a forgotten kingdom

## Enllaços externs

* (portuguès) O Reino do Congo: A decadência final do Reino do Congo
# Misia Greatest Hits

Misia Greatest Hits és el primer àlbum recopilatori de la cantant japonesa Misia i l'últim sota el segell d'Arista Japan, editat el 3 de març de 2002. Va vendre'n 587.210 còpies durant la primera setmana, i es va situar a la primera de les llistes japoneses durant dues setmanes consecutives. Misia Greatest Hits va ser l'àlbum recopilatori amb més vendes del 2002. És el 30è millor àlbum recopilatori quant a vendes, i el 90è en general de tots els temps al Japó. L'àlbum inclou un vídeo musical millorat per al tema inèdit, «Amai Koibito», amb Melonpan.

## Llistes
### Llista Oricon de vendes

| Llançament | Llista | Posició | Vendes debut | Vendes totals | Duració |
| 3 març 2002 | Llista Oricon diària d'àlbums | 1 | | | |
| 3 març 2002 | Llista Oricon setmanal d'àlbums | 1 | 587.210 | 1.852.164 | 68 setmanes |
| 3 març 2002 | Llista Oricon mensual d'àlbums | 1 (març) 7 (abril) | | | |
| 3 març 2002 | Llista Oricon anual d'àlbums | 4 | | | |

### Llista de vendes físiques

| Llista | Posició |
| lista Oricon diària d'àlbums | 1 |
| Llista Oricon setmanal d'àlbums | 1 |
| Llista Oricon mensual d'àlbums | 1 |
| Llista Soundscan d'àlbums(Només CD) | 1 |

## Referències

* ↑ «オリコン アルバム 2002.3.11». [Consulta: 15 maig 2009].
* ↑ «オリコン アルバム 2002.3.18». [Consulta: 15 maig 2009].
* ↑ «2002年 年間CDシングル/アルバム/トータルセールス/DVD/カラオケ/作詞家・作曲家・編曲家 ランキング». [Consulta: 15 maig 2009].
* ↑ «歴代アルバムランキング». [Consulta: 15 maig 2009].
* ↑ «週刊 CDソフト TOP20». Arxivat de l'original el 2008-08-29. [Consulta: 14 agost 2013].

## Enllaços externs

* «Lloc web oficial de Misia».
* «Sony Music Online Japan : MISIA».
# Castell del Puig

El Castell del Puig va ser una fortalesa musulmana, denominada pels cristians Puig de Cebolla per deformació de l'àrab jubal·la ('pujol'); també anomenat d'Enesa. Fou la base de l'exèrcit del rei en Jaume I el Conqueridor en la conquesta de la pròxima ciutat de València. És en teoria el lloc on se situa l'origen del mite de la rata-penada que visità Jaume I abans de la conquesta de la ciutat com a auguri de victòria. Al cim d'un tossal amb nom de Muntanya del Castell (lo de muntanya de la "patà" es una farsa) es conserven algunes restes.

## Història

Al castell s'han trobat abundants restes ceràmiques de la cultura ibèrica. D'època romana també es coneixen importants troballes que permeten suposar una relativa importància a tota la zona.
Construïda pels àrabs, va rebre el nom de Jubal·la, i donava protecció a l'accés nord de la ciutat de València. Jaume I va conquerir el castell en 1237, li va donar el nom del Puig de Santa Maria, va fundar el monestir i va donar peu així al creixement de la població al seu voltant.
Posteriorment va ser ocupat per les tropes castellanes en la guerra dels dos Peres.

## Descripció

Es tracta d'una fortalesa d'origen àrab construïda sobre restes romanes que se situa sobre un dels dos tossals que sobreïxen de la plana, des d'on es domina la població.
Del castell es mantenen en peu nombrosos llenços de muralles realitzats amb morter i pedres, així com restes de diferents torres i construccions auxiliars.

## Bibliografia

* Aquest article pren com referència el text del BIC incoat per la Conselleria de Cultura de la Generalitat Valenciana

## Vegeu també

* El Puig
* Batalla del Puig de Santa Maria
* Conquesta de la ciutat de València
* ↑ URL de la referència: https://eduwp.edu.gva.es/patrimonio-cultural/ficha-inmueble.php?id=1327. Data de consulta: 14 agost 2023.
# Chromis okamurai

Chromis okamurai és una espècie de peix de la família dels pomacèntrids i de l'ordre dels perciformes.

## Morfologia

Els mascles poden assolir els 9,4 cm de longitud total.

## Distribució geogràfica

Es troba al mar de la Xina Oriental.

## Referències

* ↑ BioLib
* 1 2 FishBase (anglès)

## Bibliografia

* Allen, G.R., 1991. Damselfishes of the world. Mergus Publishers, Melle, Alemanya. 271 p.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Cursos Monogràfics d'Alts Estudis i d'Intercanvi

Els Cursos Monogràfics d'Alts Estudis i d'Intercanvi van ser un projecte d'ensenyament avançat, engegat per la Mancomunitat de Catalunya, amb la finalitat de posar en contacte els estudiosos catalans amb els científics més prestigiosos del món.
Van ser organitzats conjuntament per l'Institut d'Estudis Catalans i el Consell de Pedagogia de la Diputació de Barcelona. El programa es va iniciar el 1914, però l'esclat de la Primera Guerra Mundial va impedir un gran nombre d'intercanvis en els primers anys. Sota els seus auspicis, van visitar Barcelona Béla Szilárd (1916 i 1917), Hermann Weyl (1920), Tullio Levi-Civita (1921), Jacques Hadamard (1921), Arnold Sommerfeld (1922), Béla Kerékjártó (1923) i, sobre tot, Albert Einstein (1923). El programa es va veure trencat el 1923, amb el cop d'estat de Primo de Rivera. També van ser invitats científics espanyols com Julio Rey Pastor (1915) o Julio Palacios Martínez.
Els cursos eren proposats i coordinats per un membre de cada secció de l'Institut: August Pi i Sunyer per la biologia i la medicina, Eugeni d'Ors per la filosofia i les ciències socials i Esteve Terrades per les matemàtiques i la física.

## Referències

* ↑ Riera i Tuèbols, 2010, p. 5.
* 1 2 Roca-Rosell, 2019, p. 5.
* ↑ Riera i Tuèbols, 2010, p. 5-6.

## Bibliografia

* Riera i Tuèbols, Santiago «Enric Prat de la Riba i la Modernització de la Ciència i la Tècnica» (en català). Generalitat de Catalunya, 2010.
* Roca-Rosell, Antoni. «Internationalization of Scientific Activity in Spain in Interwar Period». A: Julien Bernard, Carlos Lobo (eds.). Weyl and the Problem of Space (en anglès). Springer, 2019. ISBN 978-3-030-11526-5.